Dieter Messner

Dieter MESSNER (naskiĝinta la  en Opole, mortinta la  en Salcburgo) estis aŭstra lingvisto kaj fakulo pri la latinida lingvaro. 
 Vivo kaj agadoj 
Ekde 1960 studis Messner ĉe la universitato de Vieno, de 1966 ĉe Sorbono. Doktoriĝo sukcesis en 1967 Viene post defendo de la tezo Pierre Bersuire, Übersetzer des Titus Livius. Eine Wortschatzuntersuchung zum ersten Buch der ersten Dekade. Poste li estis asistanto ĉe la viena altlernejo. En 1970 li iris Salcburgon kie li habilitiĝis en 1974; Salcburge estis li ĝis pensiiĝo en 2011 profesoro pri romanistiko. En 2002 li ricevis la Aŭgsburgan universitatpremion por studoj hispanaj, portugalaj kaj latinamerikaj.

Centra esplorfokuso lia estis dekomence la etimologio de la lingvoj franca, hispana kaj portugala baze de kronologiaj korpusoj kaj vortaroj (en kiuj la vortoj viciĝas laŭ sia unua leksikografia trovoloko). Lia metodo kulminiĝis en monumenta vortaro eldonita ekde 1994 pri la portugala: tie la vortoj ĝuas pri indikoj de ĉiuj siaj aperoj en aliaj vortaroj! 

 Verkoj (elekto) 
Chronologisch-etymologische Studien zu den iberoromanischen Sprachen und zum Französischen. Tübingen 1974. 
Essai de lexicochronologie française. Salzburg 1975.
Dictionnaire chronologique de la langue portugaise. Heidelberg 1976.
Einführung in die Geschichte des französischen Wortschatzes. Darmstadt 1977. 
Répertoire chronologique des mots français. Heidelberg 1977. 
Geschichte des spanischen Wortschatzes. Heidelberg 1979.
kun Hans-Joachim Müller: Iberoromanisch. Einführung in Sprache und Literatur. Darmstadt 1983. 
História do Léxico Português. Heidelberg 1990. 
(eld.) Bachiller Olea. Vocabulos gallegos escuros lo que quieren dezir. La Coruña 2003.
(eld.) Vocabulários Indígenas Sul-Americanos pertencentes ao espólio de Virgil von Helmreichen zu Brunnfeld (1805–1852). Salzburg 2004. 
kun Rudolf Angermüller: Wolfgang Amadé Mozart und die Sprache und Musik Frankreichs. Wien 2005. 
Lengua y cultura españoles en Viena en el siglo XVII – una aproximación filológica. Salzburg 2006. 
Parerga. Salzburg 2007 (esea kolekto).
Miscelánea lexicológica iberrománica. Salamanca 2008 (esea kolekto).
(eldonistece kaj tradukistece) Die französische Privatkorrespondenz des Salzburger Fürsterzbischofs Hieronymus Franz de Paula Josef Graf Colloredo von Waldsee und Mels. Salzburg 2012. 
 Dicionário dos dicionários portugueses. Salzburg 1994 ss.  
 Literaturo 
Bernhard Pöll und Franz Rainer (eld.): Vocabula et vocabularia. Etudes de lexicologie et de (méta-)lexicographie romanes en l'honneur du 60e anniversaire de Dieter Messner. Lang, Frankfurt am Main 2002.
Dieter Messner: "Paralipomenon", ĉe: Klaus-Dieter Ertler (eld.): Romanistik als Passion. Sternstunden der neueren Fachgeschichte IV. LIT, Münster 2015, p. 217–233 (kun foto).

Eksteraj ligiloj
wiki.cibera.de 
ligiloj ĉe DDB
 Meldung zum Tod auf romanistik.de

Kategorio:Profesoroj
Kategorio:Aŭstraj filologoj
Kategorio:Salcburga universitato
Kategorio:Leksikografoj 
Kategorio:Naskiĝintoj en 1942
Kategorio:Mortintoj en 2022 
kategorio:Mortintoj en Salcburgo
kategorio:Homoj de Silezio